**Balthasar Hubmaier** (født 1480 i Friedberg i Bayern, død 10. mars 1528 i Wien) var en innflytelsesrik tysk/mährisk anabaptistleder. Han var en av de mest kjente og anabaptistiske teologer under reformasjonen.

Liv og virke
------------

### Bakgrunn og utdannelse

Balthasar Hubmaier ble født i Friedberg litt øst for Augsburg omkring 1480. I 1524 giftet han seg med Elizabeth Hügline.

Han gikk i latinskole i Augsburg og kom på universitetet i Freiburg i 1503. Han var av økonomiske grunner nødt til å forlate universitetet.[] Han underviste en tid i Schaffhausen. Han vendte tilbake til Freiburg i 1507 og ble ferdigutdannet i 1511. I 1512 tok han en doktorgrad ved universitetet i Ingolstadt og ble universitetets viserektor i 1515. 

### Prest

Han forlot universitetet i Ingolstadt og ble prest i den katolske kirke i Regensburg i 1516. I 1521 dro han til Waldshut.

### Reformator og døper

I 1522 møtte han Heinrich Glarean (Conrad Grebels lærer) og Erasmus i Basel. I 1523 møtte Hubmaier dessuten Ulrich Zwingli i Zürich og deltok i oktober samme år i en disputas, hvor han forfektet lydighet overfor Bibelen. Det var tydelig at Hubmaier ville avskaffe barnedåpen, som han ikke kunne finne belegg for i Bibelen.[]

Døperen Wilhelm Reublin kom til Waldshut i 1525 etter å ha blitt fordrevet fra Zürich. Reublin døpte i april Hubmaier og tre andre. I de følgende dagene lot flertallet av Waldshuts innbyggere seg døpe (gjendøpe). Waldshut ble med andre ord den første og eneste døper-folkekirke.[] Denne folkekirkes levetid ble kort. Den blomstret så lenge den var beskyttet av bondekrigen i den for bøndene seierrike fase. Da fyrstene på forsommeren 1525 igjen fikk overtaket, betød det også at de keiserlige myndighetene langsomt, men sikkert kunne ta kvelertak på døper-folkekirken i Waldshut.

I desember 1525 flyktet Hubmaier til Zürich for å unngå at bli tatt til fange, dømt og brent som kjetter av de keiserlige myndighetene, som nå hadde gjenvunnet kontrollen over Waldshut. I stedet for å finne et fristed, ble han fengslet på foranledning av Zwingli. Mens han satt i fengsel ba Hubmaier om en disputas om dåpen. Disputasen viste seg å bli usedvanlig. Hubmaier siterte Zwingli for å ha sagt at barn ikke skulle døpes før de var blitt instruert. Zwingli svarte at han var blitt misforstått. Den forvirrede Hubmaier gikk med på å avsverge sin tro, men trakk dette tilbake dagen etter. Tilbake i fengselet og etter å blitt torturert, avsverget han sin tro likevel, og fikk lov til å forlate Sveits og reise til Nikolsburg i Mähren.

Minnetavle for Balthasar Hubmaier i Wien
### Fengsel og død

I 1527 vendte han tilbake til Waldshut, hvor han og hans kone ble arrestert av de keiserlige myndigheter og ført til Wien. Han satt i fengsel inntil mars 1528. Han ble torturert og dømt for kjetteri. Den 10. mars 1528 ble han brent på bålet, og tre dager etter ble hans kone druknet med en stein om halsen i Donau.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Balthasar-Hubmaier, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 9. april 2014[Hentet fra Wikidata]
3. ↑   MAK, PLWABN-ID 9810541922205606[Hentet fra Wikidata]
4. ↑   Bibliography of the History of the Czech Lands, BHCL UUID 8518524f-270c-4634-8a98-3ebaf1b43f34[Hentet fra Wikidata]
5. ↑   Autorités BnF, data.bnf.fr, besøkt 10. oktober 2015[Hentet fra Wikidata]
6. ↑   Social Networks and Archival Context, SNAC Ark-ID w6w39dkx, besøkt 9. oktober 2017[Hentet fra Wikidata]

Litteratur
----------

* Christof Windhorst: *Balthasar Hubmaier. Professor, Prediger, Politiker*. In: Hans-Jürgen Goertz (Hrsg.): *Radikale Reformatoren. 21 biografische Skizzen von Thomas Müntzer bis Paracelsus*. München, 1978, S. 125–136
* Christof Windhorst: *Täuferisches Taufverständnis: Balthasar Hubmaiers Lehre zwischen Traditioneller und Reformatorischer Theologie*. Leiden 1976
* Torsten Bergsten: *Balthasar Hubmaier. Seine Stellung zu Reformation und Täufertum (1521–1528)*, Kassel, 1961
* Robert Dollinger: *Balthasar Hubmaier*. In: RGG, 3.1959 – Spalte 464f.
* Johann Loserth: *Doctor Balthasar Hubmaier und die Anfänge der Wiedertaufe in Mähren*. – Brünn: Rohrer, 1893
* Eddie L. Mabry: *Balthasar Hubmaier's understanding of faith*. – Lanham: Univ. Pr. 1998, ISBN 0-7618-1220-2
* Carl Sachsse: *D. Balthasar Hubmaier als Theologe*. – Aalen: Scientia-Verl. 1973, ISBN 3-511-04290-9 (Repr. d. Ausg. Berlin 1914)
* (de) Alfred Stern: «Hubmaier, Balthasar». I *Allgemeine Deutsche Biographie* (ADB). Bind 13, Duncker & Humblot, Leipzig 1881, s. 264–267.
* (de) Bernd Moeller: «Hubmaier, Balthasar.» I *Neue Deutsche Biographie* (NDB). Bind 9, Duncker & Humblot, Berlin 1972, ISBN 3-428-00190-7, s. 703 (digitalisering).
* (de) Ulrich J. Gerber: «Hubmaier, Balthasar» i *Historisches Lexikon der Schweiz*
* Samuel Henri Geiser: *Die Taufgesinnten Gemeinden*. Eigenverlag, 2. Auflage 1971. Seiten 143, 148, 155, 168f. 177, 221, 224, 230–236, 238, 250, 261f, 266, 328–330, 337
* Hans-Jürgen Goertz: *Die Täufer. Geschichte und Deutung*. C.H. Beck Verlag München, 1980

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** HDS **·** NKC **·** BNE
 |